Taršos leidimų išdavimo, pakeitimo ir galiojimo panaikinimo taisyklių

2 priedas

**PARAIŠKA**

**TARŠOS LEIDIMUI GAUTI (PAKEISTI)**

[1 ] [6 ] [ 4] [ 2] [ 9] [ 4] [8 ] [8 ] [2 ]

(Juridinio asmens kodas)

UAB Kretingos šilumos tinklai; Žalioji g. 3, LT-97145, Kretinga; tel.: 8-445-77701, faks.: 8 -445-77703, el. paštas: info@kresiti.lt

(Veiklos vykdytojo, teikiančio paraišką, pavadinimas, adresas, telefono, fakso Nr., elektroninio pašto adresas)

UAB Kretingos šilumos tinklai Katilinė Nr. 2, Melioratorių g. 10, LT-97137, Kretinga

(ūkinės veiklos objekto pavadinimas, adresas)

2.1. Naudojamas kurą deginantis įrenginys, kurio vardinė (nominali) šiluminė galia lygi arba didesnė negu 1 MW, bet nesiekia 50 MW ir kuris patenka į Išmetamų teršalų iš vidutinių kurą deginančių įrenginių normų;

5. Naudojamas kurą deginantis įrenginys, kurio nominalus šiluminis našumas didesnis negu 20 MW, bet nesiekia 50 MW (išskyrus įrenginius, skirtus pavojingoms arba komunalinėms atliekoms deginti).

(nurodoma, kokius kriterijus pagal Taisyklių 1 priedą atitinka įrenginys)

Aidas Keblys, Direktoriaus pavaduotojas gamybai, tel.: 8-445-77701, mobil.: 8 -687- 44036, el. paštas: aidas@kresiti.lt

(kontaktinio asmens duomenys, telefono, fakso Nr., el. pašto adresas)

**BendroJI PARAIŠKOS DALIS**

**Veiklos vykdytojo pavadinimas, juridinio asmens kodas, buveinės adresas, kontaktinio asmens duomenys, ūkinės veiklos objekto pavadinimas ir adresas**

Veiklos vykdytojo pavadinimas – UAB Kretingos šilumos tinklai, juridinio asmens kodas – 164294882, buveinės adresas – Žalioji g. 3, LT-97145, Kretinga, kontaktinio asmens duomenys: Aidas Keblys, direktoriaus pavaduotojas gamybai, tel.: 8-445-77701, mobil.: 8 -687- 44036, el. paštas: aidas@kresiti.lt.

Ūkinės veiklos objekto pavadinimas – UAB Kretingos šilumos tinklai Katilinėje Nr.2, adresas - Melioratorių g. 10, LT-97137, Kretinga.

**Trumpa aprašomojo pobūdžio informacija**

UAB Kretingos šilumos tinklai Katilinėje Nr.2 (toliau – Katilinė Nr.2) vykdomos sekančios veiklos:

* šilumos energijos gamyba, vandens šildymo katiluose (VŠK) deginant biokurą ir dujas;
* biokuro sandėliavimas.

Gaminamos šilumos energijos paskirtys:

* Kretingos mesto gyventojų bei biudžetinių įstaigų patalpų šildymas (šildymo sezono metu);
* karšto vandens paruošimas (ištisus metus).

Iki šiol Katilinė Nr.2 veikė pagal TIPK leidimą Nr. (11.2)-34-21/2005, kuris paskutinį kartą buvo atnaujintas 2012-05-17. Katilinės Nr.2 Žemės sklypo (16693 m2) planas pateiktas 1 priede.

Katilinėje Nr.2 biokuras kūrenamas nuo 2001 m. Tuo metu šiam tikslui buvo praplėstas katilinės pastatas ir pastatytas biokuro sandėlis. Nuo 2006 m., diegiant taršos prevencijos ir atliekų mažinimo priemones, katilinėje atlikti modernizavimo darbai, rekonstruojant biokuro katilus bei, tokiu būdu, išplečiant biokuro vartojimą. Vienas iš pagrindinių modernizavimo etapu buvo UAB Kretingos šilumos tinklai Katilinės Nr.2 ir Katilinės Nr.1 šilumos tinklų sujungimas. Atlikus modernizavimo darbus, UAB Kretingos šilumos tinklai Katilinė Nr.1, esanti adresu Žalioj g. 1, Kretinga veikia tik rezerviniu atveju.

Katilinėje Nr.2 per metus paminama iki 40 000 MWh šiluminės energijos. Šiam tikslui gali būti sudeginta iki 21 tūkst. t biokuro. Rezervinio kuro – gamtinių dujų sąnaudos – iki 100 tūkst. nm3/m. (šis kiekis įvertintas šilumos energijos gamybai iki 855 MWh dujomis kūrenamuose VŠK (apyt. 1 savaitę), esant avarijai biokuro katiluose ir jungiamojoje šilumos tiekimo trasoje, kuri apjungia Katilės Nr. 1 ir Nr.2).

2017 metais Katilinėje Nr.2 pagaminta 34004,1 MWh šiluminės energijos, tam sukūrenta 15382,907 t arba 3244,3 tne (tona naftos ekvivalentų) biokuro. 2017 m. iš šilumos perdavimo tinklo pareikalautas galingumas:

* šildymo sezono metu: didžiausias – 15 MW, vidutinis – 7,847 MW;
* nešildymo sezono metu: didžiausias – 2,214 MW, vidutinis – 1,309 MW.

Katilinėje Nr.2 veikia 4 biokuru kūrenami VŠK:

* Nr.1 2014 m. biokuru kūrenamas VŠK „Kalvis 2300M1“ 2,3 MW;
* Nr.2 2012 m. biokuru kūrenamas VŠK „Kalvis 5000MK“ 5,0 MW;
* Nr.5 2009 m. biokuru kūrenamas VŠK „Kalvis 5000MK“ 5 MW;
* Nr.6 2006 m. biokuru kūrenamas VŠK „Kaistra 5000“ 5 MW.

Dar 2 gamtinėmis dujomis kūrenami VŠK išvesti į šaltą rezervą:

* + Nr.3 1982 m. gamtinėmis dujomis kūrenamas VŠK „KVG-6,5-150“ 7,56 MW.
	+ Nr.4 1989 m. gamtinėmis dujomis kūrenamas VŠK „KVGM-10-150“ 11,63 MW.

Gamtinėmis dujomis kūrenami VŠK gali būti paleisti biokuru kūrenamų katilų avarijos ir/arba šilumos magistralės, sujungiančios Katilinė Nr.1 ir Katilinė Nr.2 avarijos atveju. Vienu metu biokuro ir gamtinių dujų katilai nebus paleisti.

Degimo produktai (CO(A), NOX(A), SO2(A), KD(A)) į aplinkos orą patenką per oro taršos šaltinį Nr. 003 – 40 m aukščio ir 1,20 m išmetimo angos skersmens kaminą – dūmtraukį. Šis taršos šaltinis pradėjo veikti nuo 2015 m. katilinėje įgyvendinus projektą dėl Katilinės Nr.2 dūmų sistemos optimizavimo pastatant naują plieninį dūmtraukį ir prijungiant prie esamų katilų. Šiam tikslui buvo atlikta dokumentų atranka dėl poveikio aplinkai vertinimo. 2014-09-23 Aplinkos apsaugos agentūros taršos prevencijos ir leidimo departamento Klaipėdos skyriaus rašto Nr. (15.3)-LV-4-5297 *Dėl poveikio aplinkai vertinimo procedūrų taikymo* kopija pateikta 11 priede.

Artimiausioje ateityje senas Katilinės Nr.2 kaminas (60 m aukščio ir 1,30 m išmetimo angos skersmens; oro taršos šaltinis Nr. 002) bus demontuotas.

Katilinės Nr.2 oro taršos šaltiniai pažymėti 2.2 priede.

Bendras maksimalus taršos šaltinio Nr. 003 nominalūs šiluminis galingumas **–** 34,19 MW, kadangi techniškai galimi tik šie katilų pajungimo variantai:

* (5 MW x 3 vnt.) (biokuro katilai) + (7,56 +11,63) MW (gamtinių dujų katilai) ***(bendras galingumas – 34,19 MW)***

*arba*

* 2,3 MW (biokuro katilas) + (5 MW x 2 vnt.) (biokuro katilai) + (7,56 +11,63) MW (gamtinių dujų katilai) ***(bendras galingumas – 31,49 MW).***

**Techniškai vienu metu pajungti VŠK Nr. 1 ir VŠK 2 nėra galimybių. Gamtinių dujų VŠK išvesti į šaltą rezervą ir gali būti pajungti tik tuo metu, jeigu nebus kūrenami biokuro katilai.**

Vasarą paprastai veikia 2,3 MW galios VŠK Nr.1 „Kalvis 2300M1“. Šildymo sezono metu, priklausomai nuo šilumos poreikio, gali vienu metu ar po vieną veikti VŠK Nr. 2, 5 ir 6.

Kiekvienas biokuro katilas turi atskirą sauso tipo ekonomaizerį bei baterinį cikloną, kurių projektinis išvalymo nuo kietųjų dalelių (KD (A)) efektyvumas – virš 85 proc. Prieš išleidžiant dūmus į kaminą papildomam šilumos išgavimui iš dūmų įrengtas šlapio tipo 2,2 MW galios kondensacinis ekonomaizeris A-1. Jis yra bendras visiems katilams. Jo remonto ar valymo metu yra numatyta galimybė nukreipti dūmus į kaminą, aplenkiant ekonomaizerį. KD (A) kiekis po bendro 2-jų pakopų išvalymo sumažėja 94 proc.

Ištraukos iš 2018 m. atliktos oro taršos šaltinių ir iš jų išmetamų teršalų inventorizacijos ataskaitos pateiktos 9 priede.

Ekonomaizerio A1 veikimo metu nuolat susidaro kondensatas, kuris prieš išleidžiamas į lietaus (paviršinių) nuotekų tinklus, apvalomas valymo sistemoje su cheminiu medžiagų automatiniu dozavimu. Valymo procesą sudaro 4 klasikiniai etapai: koaguliavimas, flokuliavimas, nusodinimas ir neutralizavimas. Šiems procesams naudojamos ECO-STAR medžiagos. Šių medžiagų sudėtyje nėra LOJ, taip pat nėra sudėtinių medžiagų ar preparatų, kurie klasifikuojami kaip kancerogeniniai, mutageniniai arba toksiški reprodukcijai; patvarios, biologiškai besikaupiančios arba toksiškos ir kurie turi pavojingumo frazės H300, H310, H311, H330, H340, H350, H360, H361, H362, H370, H372, H400, H410, EUH032. Cheminių medžiagų saugos duomenų lapai (SDL) pateikti 5 priede.

Termofikacinių tinklų papildymui naudojamo vandentiekio vandens paruošimui 2008 m. katilinėje įrengta nauja visiškai automatizuotą 3,0 m3/h našumo vandens paruošimo sistemą. Vandens minkštinimui Katilinėje Nr. 2 naudojama techninė druska – natrio chloridas (NaCl).

Biokuras (medienos pjuvenos iki 25-35% drėgmės) į Katilinės Nr. 2 teritoriją pristatomas tiekėjo autotransportu ir iškraunamas biokuro sandėlyje (Vdarbinis – iki 3000 m3), kuriame įrengtos „judančios grindys“. Medienos atsargų tiekimas iš sandėlio į biokuro katilus automatizuotas. Iš biokuro sandėlio į katilų pakuros bunkerius kuras tiekiamas uždaro tipo grandikliniu transporteriu. Katilu pakuros bunkeriuose yra įrengti kuro lygio davikliai, kurie pagal kuro kiekį reguliuoja grandiklinio transporterio darbą, t.y. kuro kiekis reguliuojamas automatiškai, pagal katilo apkrovimą.

Iškraunant ir perkraunant tokio drėgnumo pjuvenas, jos nedulka. Pelenai uždaru šnekiniu transporteriu transportuojami į pelenų konteinerį. Šio proceso metu dulkėjimo į aplinką nėra.

Katilinės teritorijoje yra įrengtas priešgaisrinis rezervuaras, kuriame kaupiamas lietaus vanduo. Rezervuaro perpildymo yra įrengtas naujas šulinys, kuris nukreipia vandenį į lietaus nuotekų drenavimo sistemą ir, toliau, į miesto lietaus nuotekų kanalizacijos tinklus.

Katilinei Nr.2 (įrenginio Nr. LT-4-EN55) reikalinga gauti leidimą išmesti šiltnamio efektą sukeliančias dujas (ŠESD). 2012 m. parengta ŠESD duomenų valdymo ir kontrolės procedūra, metinis išmetamųjų ŠESD stebėsenos planas, kuris buvo koreguotas 2013 m. bei sukėliklių diagrama. 2018 m. šie dokumentai atnaujinti ir pateikti 6 ir 7 priede.

**Įrenginio eksploatavimo vietos sąlygos**

Katilinės Nr. 2 teritorija su visa tokio tipo įmonei būdinga infrastruktūra yra pramoniniame Kretingos miesto rajone. Katilinės kaimynystėje nėra maisto pramonės įmonių, objektų, turinčių kultūrinę ar archeologinę vertę, saugomų teritorijų ar rekreacinių zonų. Ūkinės veiklos teritorija nėra NATURA 2000 teritorija (artimiausia teritorija už 11 km).

Situacijos žemėlapis pateiktas 1 priede. Katilinės teritorija nuo gyvenamųjų namų, esamų Melioratorių gatvėje (įmonės teritorijos vakarinėje pusėje) ir Vytauto gatvėje (įmonės teritorijos pietinėje pusėje) aptverta 1 aušto garažais. Atstumas nuo įmonės teritorijoje esamo oro taršos šaltinio iki Melioratorių ir Vytauto gatvėje esamų artimiausių gyvenamųjų namų – virš 120 m. Savanorių gatvėje esama vidurinė mokykla nutolę nuo įmonės teritorijos apie 350 m, nuo oro taršos šaltinio – apie 490 m; vaikų darželis nutolę nuo įmonės teritorijos apie 180 m, nuo oro taršos šaltinio – apie 250 m.

2014 m. rengiant projektą dėl naujo plieninio dūmtraukio (naujo taršos šaltinio Nr. 003) statymo, buvo atlikta planuojamos ūkinės veiklos (PŪV) dokumentų atranką dėl poveikio aplinkai vertinimo (PAV), kuriame, naudojant AERMOD View programą atliktas oro teršalų sklaidos modeliavimas. Ištraukos iš dokumento, įsk. sklaidos žemėlapius bei Aplinko apsaugos agentūros raštą dėl foninės taršos, pateiktos 10 priede.

Įvertintos oro teršalų maksimalios koncentracijos, įsk. foninę taršą 2 km spinduliu ir **dalis ribinės vertės (RV)** (žr. 10 priedą):

* Anglies monoksido (CO) 8 val. slenkančio vidurkio – 0,332 mg/m3 (**0,03 RV**, kai RV – 10 mg/m3);
* Azoto dioksido (NO2) 1 valandos 99,8 procentilio – 65,539 µg/m3 (**0,33 RV**, kai RV – 200 µg/m3);
* Azoto dioksido (NO2) vidutinė metinė – 2,594 µg/m3 (**0,06 RV**, kai RV – 40 µg/m3);
* Sieros dioksido (SO2) 1 val. 99,7 procentilio – 167,631 µg/m3 (**0,48 RV**, kai RV – 350 µg/m3);
* Sieros dioksido (SO2) 24 val. 99,2 procentilio – 49,061 µg/m3 (**0,39 RV**, kai RV – 125 µg/m3);
* Kietųjų dalelių (KD10) vidutinė metinė – 1,776 µg/m3 (**0,04 RV**, kai RV – 40 µg/m3);
* Kietųjų dalelių (KD10) 24 val. 90,4 procentilio – 5,256 µg/m3 (**0,11 RV**, kai RV – 50 µg/m3);
* Kietųjų dalelių (KD2,5) vidutinė metinė – 0,888 µg/m3 (**0,04 RV**, kai RV – 25 µg/m3).

**Išvada: skaičiavimo rezultatai parodė, kad naujas Katilinės Nr.2 dūmtraukis foninį užterštumą nežymiai padidins, tačiau teršalų koncentracijos aplinkos ore ribinių verčių neviršys.**

**Priemonės ir veiksmai teršalų išmetimo (išleidimo) iš įrenginio prevencijai arba, jeigu tai neįmanoma, iš įrenginio išmetamo (išleidžiamo) teršalų kiekio mažinimui**

**Pirminės priemonės** – tai integruotos priemonės, kuriomis išmetimai mažinami pačiame sukūrimo šaltinyje:

* **Žaliavų parinkimas:** naudojamo biokuro peleningumas – iki 1 proc.
* **Tinkamos technologijos parinkimas:**
	+ Kondensacinio ekonomaizerio A1 įdiegimas leidžia didinti katilinės n.k. Tokiu būdu sudeginamas mažesnis kuro kiekis tam pačiam energijos kiekiui pagaminti, mažiau teršalų patenka į aplinkos orą. Kondensacinis ekonomaizeris skirtas biokuro katilų dūmų šilumai utilizuoti, papildomai gaminant šilumos energiją (galingumas – iki 2,2 MW). A-1 gali dirbti su biokuru kūrenamais katilais iki 10 MW suminės galios skirtingais režimais.
	+ Biokuro iškrovimas vykdomas sandėlio viduje. Numatyta automatinė biokuro padavimo į katilinę sistema (hidrauliniai stumtuvai, kuriais kuras stumiamas ant transporterio).
	+ Planuojama vietoj VŠK Nr. 5 Kalvis 5000MK (5 MW) (2009 m.) bus įdiegtas naujas biokuru kūrenamas VŠK (5 MW) su didesniu n.k.. Tai leis taupyti žaliavas ir mažinti išlakas į aplinkos orą.
* **Procesų valdymas:**
	+ Biokuro katilai turi pilną automatinį valdymą: iš skydinės užmaitinami katilų valdymo pultai ir dūmsiurbiai. Iš pakurų valdymo spintų užmaitinami pakurų ventiliatoriai, recirkuliaciniai siurbliai, hidrostotys. Pagal užduotą vandens temperatūrą valdomi elektros varikliai, katilų našumas bei katilų ir pakurų darbas. Automatiškai palaikomas kuro-oro santykis, trauka, O2 kiekis visame diegimo diapazone.
	+ Pakuros kuro bunkeryje sumontuota priešgaisrinė sistema. Ją sudaro vandens išpurškimo sistema, termostatinis skysčio reguliatorius su temperatūros davikliu, priešgaisrinė sklendė, kuri atskiria tarpinį kuro bunkerį nuo kuro padavimo sistemos.

**Antrinės priemonės** –„vamzdžio galo“ priemonės, t.y. teršalų į orą ar į vandenį valymo / neutralizavimo priemonės (jau susidariusios taršos mažinimo priemonės):

* **Oro teršalų valymo priemonės:**
	+ KD (A) iš biokuro katilų išvalymui įrengti bateriniai ciklonai:
		- CB-5x5 (valymo efektyvumas – 84,8 proc.) – VŠK Nr. Nr. 1 arba VŠK Nr. 2 (priklausomai nuo tuo, koks katilas pajungtas) dūmų valymui;
		- TD 096 000 000 (valymo efektyvumas – 89,5 proc.) – VŠK Nr. 5 dūmų valymui;
		- CB-5x5 (valymo efektyvumas – 84,8 proc.) – VŠK Nr. 6 dūmų valymui.
	+ Ekonomaizeryje papildomai sulaikomos bateriniuose ciklonuose nesulaikytos kietosios dalelės (papildomas valymas virš 63 proc.). Tokiu būdu katilinėje veikia 2-jų pakopų kietųjų dalelių valymas, kurio bendras efektyvumas siekia iki 96,8 proc. Kietųjų dalelių koncentracija dūmuose ≤50 mg/Nm3 (pagal 2018 m. atliktus matavimus).
	+ Išmetamų dujų (anglies monoksido (A), azoto oksido (A), sieros dioksido (A), kietųjų dalelių (A)) ribinių verčių laikymosi kontrolė (teršalų koncentracijų matavimai) atliekama 2 kartus per metus (vienas atliekamas šildymo sezono laikotarpiu) (pagal reikalavimus, pateiktus LAND 43-2013 21 punkte; nuo 2025 m. – pagal Vidutinių kurą deginančių įrenginių normų 31 punktą). Oro teršalų ėminių paėmimo vietos pažymėtos 2.3 priede.
* **Nuotekų taršos valymo / neutralizavimo priemonės:**
	+ A1 veikimo metu nuolat susidaro kondensatas, kuris prieš išleidžiamas į lietaus (paviršinių) nuotekų tinklus, apvalomas valymo sistemoje su cheminiu medžiagų automatiniu dozavimu. Valymo procesą sudaro 4 klasikiniai etapai: koaguliavimas, flokuliavimas, nusodinimas ir neutralizavimas. Neutralizuotas kondensatas persipila ir yra išleidžiamas į lietaus kanalizaciją. Nuotekų užterštumas neviršija DLK į gamtinę aplinką: SM ≤ 30 mg/l, BDS7 ≤ 15 mg/l.
	+ SM dalelių nusodintuvai šuliniuose paviršinių (lietaus) nuotekų surinkimo sistemoje (efektyvumas – iki 80 proc.). Katilinės Nr.2 teritorijos žemėlapis su pažymėtais vandens įvadais, katilinės buitinių, paviršinių (lietaus) nuotekų prijungimu prie miesto tinklų pateiktas 2.1 priede.

**Planuojamų naudoti žaliavų ir pagalbinių medžiagų, įskaitant chemines medžiagas ir preparatus, kurą, sąrašai, jų kiekis, rizikos / pavojaus bei saugumo / atsargumo frazės, saugos duomenų lapai (SDL); vidutinių KDĮ atveju – kuro rūšis (rūšys) pagal Vidutinių KDĮ normose nurodytas kuro rūšis**

Informacija apie žaliavas (biokurą, gamtines dujas) bei veikloje naudojamas medžiagas pateikta 1 ir 2 lentelėje. Cheminių medžiagų SDL pateikti 5 priede.

**Įrenginyje numatytos (naudojamos) atliekų susidarymo prevencijos priemonės.**

UAB Kretingos šilumos tinklai Katilinėje Nr.2 atliekų nenaudoja ir nešalina. Susidariusios pavojingos atliekos nesaugojamos teritorijoje ilgiau kaip 6 mėn., nepavojingos – ilgiau kaip 1 metus. Deginant biokurą, susidaro kuro deginimo produktai:

* dugno pelenai – šlakas (atliekų kodas - 10 01 01) *bei*
* filtrais sugaunami sausi pelenai (atliekų kodas - 10 01 03).

Vertinant, kad biokuro peleningumas gali būti nuo 0,6 iki 1 proc., biokuro drėgnis – iki 35 proc., susidariusių pelenų kiekis gali siekti iki 100 t/m. Vertinant, kad 1-os pakopos valymo efektyvumas sudaro 85 proc., deginant 21 tūkst. t/m. biokuro, 1-os pakopos filtruose susidarys iki 24 t/m. sausų pelenų (atliekų kodas - 10 01 03). Likusios kietosios dalelės (iki 2,5 t/m.) pateks į kondensacinį ekonomaizerį, kuriame centrifugavimo proceso metu susidariusios nuosėdos periodiškai šalinamos siurbliu ir nukreipiamos į kuro sandėlį, toliau nuosėdos kartu su kuru patenka į biokuro katilų kūryklas ir pasišalinamos kartu su katilų dugno pelenais (atliekų kodas – 10 01 01).

Visos šios atliekos – nepavojingos ir gali būti laikomos uždarame konteineryje įmonės teritorijoje iki 1 metų. Didžioji dalis degimo liekanų - subproduktas, turintis paklausą Kretingos rajono miškų ūkyje. 2002 m. kovo mėn. 20 d. su VĮ „Kretingos miškų urėdija“ (šiuo metu – Valstybinių miškų urėdija Kretingos regiono padalinys) buvo pasirašyta sutartis Nr. K-03/20, kuri iki šiol galioja (13 priedas). Pagal šią sutartį Kretingos miškų urėdija priima pelenus iš UAB Kretingos šilumos tinklai katilinių.

Taip pat veikloje susidaro kitos atliekos:

* mišrios komunalinės (atliekų kodas – 20 03 01);
* dienos šviesos lempos ir kitos atliekos, kuriose yra gyvsidabrio (20 01 21\*);
* transporto ūkio atliekos, pvz.: naudoti nebetinkamos padangos (16 01 03); kita variklio, pavarų dėžės ir tepamoji alyva (13 02 08\*); tepalų filtrai (16 01 07\*); švino akumuliatoriai (16 06 01 02\*)

Visos šios atliekos pagal sutartis perduodamos šių atliekų tvarkytojams.

Katilinės Nr.2 veikloje taikomos atliekų prevencijos/mažinimo priemonės:

* cheminių medžiagų pakuotės perdavimas šių medžiagų tiekėjams;
* biokuro peleningumo kontrolė;
* sausas pelenų surinkimo metodas (nesumaišant pelenus iš filtrų su dugno pelenais); tokiu būdu didžioji dalis pelenų tampa subproduktu, kuris perduodamas Valstybinių miškų urėdijos Kretingos regiono padaliniui.

**Planuojami naudoti vandens šaltiniai, vandens poreikis, nuotekų tvarkymo būdai**

Katilinėje Nr. 2 nenaudojamas vanduo iš paviršinių ar požeminių vandens telkinių. Vandens tiekėjas – UAB „Kretingos vandenys“ (įmonės kodas: 163994426; adresas: Švyturio g. 2A, Padvarių k, 97157). Sutarties kopija pateikta 8 priede. Vandens tiekimo įvadai (VĮ1 ir VĮ2) pažymėti 2.1 priede. Katilinėje yra 5 vandens skaitliukai: Nr. 1 – prie 1-ojo įvado; Nr. 2 – prie 2-ojo įvado; Nr. 3 - tinklų papildymo vandens skaitliukas; Nr. 4 ir 5 – šalto ir karšto vandens skaitliukas buitiniams reikalams.

Tinklų papildymui kasmet sunaudojama iki 2100 m3 vandens, buitinėms reikmėms – apie 500 m3, ir dar iki 400 m3/m. sunaudojama technologinėms reikmėms (pvz., katilų praplovimui, vamzdynų prapūtimui, kt.). Vandens sąnaudų sumažinimui kasmet atliekamas šilumos tinklų trasų hermetiškumo tikrinimas.

Katilinės Nr. 2 buitinės ir paviršinės (lietaus) nuotekos išleidžiamos į miesto nuotekų tinklus pagal sutartis su UAB „Kretingos vandenys“ (8 priedas). Įmonės nuotekų išleistuvai ir priimtuvai pažymėti 2.1 priede. Buitinės nuotekos nukreipiamos į miesto kanalizacijos tinklus (KF) – priimtuvas KF Nr. 2. Lietaus nuotekos nuo teritorijos (1,6693 ha) nukreipiamos į miesto lietaus kanalizaciją (KL) į priimtuvą KL Nr.1 bei į priešgaisrinį rezervuarą. Katilinės teritorijoje yra iškasti lietaus nuotekų šuliniai. Tam tikruose šuliniuose yra įrengti SM nusodintuvai (2.1 priedas). Technologinis vanduo (po katilų praplovimo) išleidžiamas per nuotekų išleistuvą Nr. 1 į barboterį, toliau – į lietaus kanalizaciją.

Kondensatas iš kondensacinio ekonomaizerio prieš išleidžiamas į KL nuotekų tinklus neutralizuojamas valymo sistemoje, kuri susideda iš 4 klasikinių etapų: koaguliavimas, flokuliavimas, nusodinimas ir neutralizavimas iki pH7. Neutralizuotas kondensatas persipila ir yra išleidžiamas į lietaus kanalizaciją (išleistuvas Šk esamame nuotekų tinkle pažymėtas 2.1 priede). Kondensacinių nuotekų užterštumas neviršija DLK į gamtinę aplinką: SM ≤ 30 mg/l; BDS7 ≤ 15 mg/l mg/l.

**Informacija apie įrenginio neįprastas (neatitiktines) veiklos sąlygas ir numatytas priemones taršai sumažinti, kad nebūtų viršijamos aplinkos kokybės normos**

Neplanuojamos neįprastos įrenginio veiklos sąlygos.

**Nuoroda į sprendimą dėl planuojamos ūkinės veiklos poveikio aplinkai (sprendimą dėl planuojamos ūkinės veiklos galimybių) arba į atrankos išvadą, ar privaloma atlikti poveikio aplinkai vertinimą.**

Katilinė Nr. 2 – nenaujas objektas. 2014 m. rengiant projektą „Katilinės Nr.2 dūmų sistemos optimizavimas, pastatant naują plieninį dūmtraukį ir prijungiant prie esamų katilų“, UAB „SWECO Lietuva“ parengė planuojamos ūkinės veiklos (PŪV) dokumentų atranką dėl poveikio aplinkai vertinimo (PAV). 2014-09-23 Aplinkos apsaugos agentūros taršos prevencijos ir leidimo departamento Klaipėdos skyriaus rašte Nr. (15.3)-LV-4-5297 *Dėl poveikio aplinkai vertinimo procedūrų taikymo* pateikė išvadą, kad PŪV – nėra PAV objektas. Rašto kopija pateikta 11 priede.

Planuojama, kad artimiausiu metu vietoj VŠK Nr. 5 Kalvis 5000MK (5 MW) bus įdiegtas naujas biokuru kūrenamas VŠK, nedidinant katilo šiluminės galios (t.y. iki 5 MW). 2018-01-26 Aplinkos apsaugos agentūros poveikio aplinkai vertinimo departamento rašto Nr. (28.3)-A4-837 *Dėl UAB Kretingos šilumos tinklai Kretingos katilinės Nr. 2 planuojamos ūkinės veiklos poveikio aplinkai vertinimo* kopija pateikta 12 priede. Išvada – PAV procedūrų dėl PŪV atlikti nereikia.

**Žaliavų, kuro ir cheminių medžiagų naudojimas gamyboje**

**1 lentelė.** Įrenginyje naudojamos žaliavos, kuras ir papildomos medžiagos.

|  |  |  |  |
| --- | --- | --- | --- |
| Eil. Nr. | Žaliavos, kuro rūšies arba medžiagos pavadinimas | Planuojamas naudoti kiekis, matavimo vnt. (t, m3 ar kt. per metus) | Kiekis, vienu metu saugomas vietoje (t, m3 ar kt. per metus), saugojimo būdas (atvira aikštelė ar talpyklos, uždarytos talpyklos ar uždengta aikštelė ir pan.) |
| 1 | 2 | 3 | 4 |
| 1 | Biokuras | 21 000 t | Iki 3000 m3 biokuro (pjuvenų) sandėlyje  |
| 2 | Gamtinės dujos (rezervinis kuras) | 100 000 m3 | - |
| 3 | Techninė druska (vandens paruošimui) | 3,0 t | Iki 0,3 t specialioje plastmasinėje taroje (šalia vandens paruošimo sistemos) |
| 4 | 1Flokuliantas (ECO-STAR 802) | 0,1 t | 0,014 t sandėliuojama katilinės pastate gamybinėje pakuotėje |
| 5 | 1Koaguliantas (ECO-STAR 635) | 1,0 t  | 0,625 t sandėliuojama katilinės pastate gamybinėje pakuotėje |
| 6 | 1Neutralizatorius (ECO-STAR 300) | 5 t | 1,0 t sandėliuojama statinėje katilinės pastate  |
| 7 | 1Neutralizatorius (ECO-STAR 100) | 5 t | 1,0 t sandėliuojama statinėje katilinės pastate  |
| 8 | Alyva hidraulinė HLP-46 | 600 l | Iki 600 l sandėliuojama statinėje katilinės pastate  |
| 9 | Alyva variklinė M10G2K | 100 l  | Iki 100 l sandėliuojama statinėje katilinės pastate  |
| 10 | Tepalas grafitinis | 0,04 t | Iki 0,04 t sandėliuojama katilinės pastate gamyklinėje pakuotėje |
| 11 | Kiti tepalai transporto ūkiui  | 0,1 t | Nesaugoma, perkama pagal poreikį |

1ECO-STAR medžiagos naudojamos kondensato neutralizavimui.

**2 lentelė.** Įrenginyjenaudojamos pavojingos medžiagos ir mišiniai

|  |  |  |
| --- | --- | --- |
| Bendra informacija apie cheminę medžiagą arba mišinį | Informacija apie pavojingą cheminę medžiagą (gryną arba esančią mišinio sudėtyje) | Saugojimas, naudojimas, utilizavimas |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
| Prekinis pavadi-nimas | Medžia-ga ar mišinys | Saugos duomenų lapo (SDL) parengimo (peržiūrėji-mo) data | Pavo-jingos medžia-gos pavadi-nimas | Koncent-racija mišinyje | CASNr. | Pavojingumo klasė ir kategorijapagal 1272/2008 | Pavojin-gumofrazė | Vienu metu laikomas kiekis (t) ir laikymo būdas | Per metus sunaudo-jamas kiekis (t) | Kur naudojama gamybo-je | Nustatyti (apskaičiuoti) medžiagos išmetimai (išleidimai) | Utili-zavimo būdas |
| ECO-STAR 802 | Etoksitalų-propoksilatų ir lengvosios hidrintos naftos mišinys | 2017-05-17 | Riebalų izoalkoholio etoksi propoksilatas | <6% | 78330-23-1 | H315H319H411 | Dirgina odą 2Pažeidžia akis 2Pavojinga vandens aplinkai 2 | 0,014 t gamyklinėje pakuotėje katilinės pastate | 0,1 | Kondensato iš kondensacinio ekonomaizerio flokuliacija | - | Atliekos (pakuotės, likučiai) tvarkomos pagal SDL 13-me skyriuje pateiktą informaciją Šiuo metu ECO-STAR ir kitų cheminių medžiagų pakuotė perduodama šių medžiagų tiekėjams |
| Nafta hidrinta lengvoji | 20-30% | 64742-23-1 | H226H304EUH066 | Degusis skystis 2,3Poveikis prarijus plaučiams 1Gali sukelti odos džiūvimą arba skilinėjimą |
| Adipo rūgštis | <2% | 124-04-9 | H319 | Pažeidžia akis 2 |
| ECO STAR 100 | Organinių rūgščių vandeninis tirpalas | 2016-03-16 | Organinės rūgštys | 20-30% | 37971-36-1 | H319 | Pažeidžia akis 2 | 1,0 t statinėje katilinės pastate | 5,0 | Kondensato iš kondensacinio ekonomaizerio neutralizavimas | - |
| 10-20% | 77-92-9 | H319 | Pažeidžia akis 2 |
| ECO STAR 635 | Polialiuminio chlorido vandeninis tirpalas | 2017-05-17 | Polialiuminio chloridas | 30-40% | 1327-41-9 | H318H290 | Pažeidžia akis 1Gali ėsdinti metalus 1 | 0,625 t gamyklinėje pakuotėje katilinės pastate | 1,0 | Kondensato iš kondensacinio ekonomaizerio koaguliavimas | - |
| ECO STAR 300 | Natrio hidroksido vandeninis tirpalas | 2016-03-16 | Natrio hidroksidas | 15-25% | 1310-73-2 | H314H290 | Gali ėsdinti, dirginti orą 1Gali ėsdinti metalus 1 | 1,0 t statinėje katilinės pastate | 5 | Kondensato iš kondensacinio ekonomaizerio neutralizavimas | - |
| M10G2K | Variklinė alyva | 2015-05-28 | Bazinė alyva | 98 % | 74869-22-0 | H350 | Kancerogeniškumas 1B | 0,1 t gamyklinėje pakuotėje katilinės pastate | 0,1 | Dyzeliniams varikliams | - |
| Tepalas Grafitinis | Variklinė alyva | 2015-05-28 | Labai išvalyta mineralinė alyva | 77 % | 74869-22-0 | H350 | Kancerogeniškumas 1B | 0,04 t gamyklinėje pakuotėje katilinės pastate | 0,04 | Skirtas sunkiai apkrautiems mechanizmams tepti | - |
| Riebiosios rūgštys | 23 % | 67701-06- 8 | H319 | Pažeidžia akis 2 |

Pastaba: Visų medžiagų SDL pateikti 5 priede.

**PARAIŠKOS PRIEDAI, KITA PAGAL TAISYKLES REIKALAUJAMA INFORMACIJA IR DUOMENYS**

Taršos leidimų išdavimo, pakeitimo

ir galiojimo panaikinimo taisyklių

2 priedo

2 priedėlis

**APLINKOS ORO TARŠOS VALDYMAS**

**1 lentelė.** Į aplinkos orą numatomi išmesti teršalai ir jų kiekis

|  |  |  |
| --- | --- | --- |
| Teršalo pavadinimas | Teršalo kodas | Numatoma (prašoma leisti) išmesti, t/m. |
| 1 | 2 | 3 |
| Azoto oksidai (A) | 250 | 105,811 |
| Kietosios dalelės (A) | 6493 | 1,668 |
| Sieros dioksidas (A) | 1763 | 2,039 |
| Amoniakas  | - | - |
| Lakieji organiniai junginiai (abėcėlės tvarka): | - | - |
| Kiti teršalai (abėcėlės tvarka): |  |  |
| Anglies monoksidas (A) | 177 | 16,975 |
|  |  |  |
|  | Iš viso: | **126,493** |

Pastaba: oro teršalų vertinimas pateiktas 3 priede. Taršos šaltiniai pažymėti 1 priede situacijos žemėlapyje ir 2.2 priede.

**2 lentelė.** Stacionarių aplinkos oro taršos šaltinių fiziniai duomenys

Įrenginio pavadinimas: UAB Kretingos šilumos tinklai Katilinė Nr. 2.

Ekonominės veiklos rūšies kodas pagal Ekonominės veiklos rūšių klasifikatorių (EVRK 2 red.): 35.1

|  |  |  |
| --- | --- | --- |
| Taršos šaltiniai | Išmetamųjų dujų rodikliaipavyzdžio paėmimo (matavimo) vietoje | Teršalų išmetimo (stacionariųjų taršos šaltinių veikimo) trukmė,val./m. |
| Nr. | koordinatės | aukštis,m | išėjimo angos matmenys, m | srauto greitis,m/s | temperatūra,ºC | tūrio debitas,Nm3/s |
| 1 | 2 | 3 | 4 | 5 | 6 | 7 | 8 |
| 003 | 329265; 6198396 | 40 | 120 | 5,79 | 44 | 3,321 | 8760 |

**3.1 lentelė**. Tarša į aplinkos orą (esama situacija iki 2024-12-31)

Įrenginio pavadinimas: UAB Kretingos šilumos tinklai Katilinė Nr. 2

|  |  |  |  |
| --- | --- | --- | --- |
| Cecho ar kt. pavadinimas arba Nr. | Taršos šaltiniai | Teršalai | Numatoma (prašoma leisti) tarša  |
| Nr. | pavadinimas | kodas | Vienkartinis dydis  | metinė,t/m. |
| vnt. | 1maks.  |
| 1 | 2 | 3 | 4 | 5 | 6 | 7 |
| Biokuro deginimas VŠK:Nr.1 Kalvis 2300M1 (2,3 MW) *arba*Nr.2 Kalvis 5000MK (5,0 MW); Nr.5 Kalvis 5000MK (5 MW); Nr.6 Kaistra 5000 (5 MW) | **003:**003-01003-02003-03003-04 | Anglies monoksidas (A) | 177 | mg/Nm3 | 4000 | 16,870 |
| Azoto oksidai (A) | 250 | mg/Nm3 | 750 | 105,671 |
| Kietosios dalelės (A) | 6493 | mg/Nm3 | 400 | 1,668 |
| Sieros dioksidas (A) | 1753 | mg/Nm3 | 2000 | 2,039 |
| Gamtinių dujų (rezervinio kuro) deginimas VŠK:Nr.3 KVG-6,5-150 (7,56 MW); Nr.4 KVGM-10-150 (11,63 MW) | **003:**003-05003-06 | Anglies monoksidas (A) | 177 | mg/Nm3 | 400 | 0,105 |
| Azoto oksidai (A) | 250 | mg/Nm3 | 350 | 0,140 |
|  |  |  |  |  | **Iš viso įrenginiui:** | **126,493** |

Pastabos:

1Pagal reikalavimus, pateiktus Lietuvos Respublikos aplinkos ministro 2013-04-10 įsakyme Nr. D1-244 „Dėl išmetamų teršalų iš kurą deginančių įrenginių normų LAND 43-2013 patvirtinimo“ (Žin., 2013, Nr. 39-1925; TAR 2014 Nr. 2538; TAR 2016 Nr. 28124);

2Rezervinio kuro (gamtinių dujų) VŠK bus paleisti tik biokuru kūrenamų katilų avarijos ir/arba šilumos magistralės, sujungiančios Katilinė Nr.1 ir Katilinė Nr.2 avarijos atveju. Vienu metu biokuro ir gamtinių dujų katilai nebus paleisti.

**3.2 lentelė**. Tarša į aplinkos orą iki 2025 m., jeigu vietoj VŠK Nr.5 Kalvis 5000MK (5 MW) bus įdiegtas naujas VŠK (5 MW)

Įrenginio pavadinimas: UAB Kretingos šilumos tinklai Katilinė Nr. 2

|  |  |  |  |
| --- | --- | --- | --- |
| Cecho ar kt. pavadinimas arba Nr. | Taršos šaltiniai | Teršalai | Numatoma (prašoma leisti) tarša  |
| Nr. | pavadinimas | kodas | Vienkartinis dydis  | metinė,t/m. |
| vnt. | maks.  |
| 1 | 2 | 3 | 4 | 5 | 6 | 7 |
| Biokuro deginimas VŠK:Nr.1 Kalvis 2300M1 (2,3 MW) *arba*Nr.2 Kalvis 5000MK (5,0 MW); Nr.5 naujas VŠK (5 MW); Nr.6 Kaistra 5000 (5 MW) | **003:**003-01003-02003-03003-04 | Anglies monoksidas (A) | 177 | mg/Nm3 | 4000 | 16,870 |
| Azoto oksidai (A) | 250 | mg/Nm3 | \*620 | 105,671 |
| Kietosios dalelės (A) | 6493 | mg/Nm3 | \*290 | 1,668 |
| Sieros dioksidas (A) | 1753 | mg/Nm3 | 2000 | 2,039 |
| Gamtinių dujų (rezervinio kuro) deginimas VŠK:Nr.3 KVG-6,5-150 (7,56 MW); Nr.4 KVGM-10-150 (11,63 MW) | **003:**003-05003-06 | Anglies monoksidas (A) | 177 | mg/Nm3 | 400 | 0,105 |
| Azoto oksidai (A) | 250 | mg/Nm3 | 350 | 0,140 |
|  |  |  |  |  | **Iš viso įrenginiui:** | **126,493** |

\*Pastaba: vienkartinių dydžių sumažėjimas dėl naujo 5 MW biokuru kūrenamo katilo įdiegimo vietoj esamo VŠK Nr.5 Kalvis 5000MK (5 MW). Šiam naujam katilui bus taikomi Vidutinių kurą deginančių įrenginių normų priede 5 punkte pateikti reikalavimai azoto oksidų (A) ir kietųjų dalelių (A) koncentracijoms: NOx (A) – 300 mg/Nm3; KD – 20 mg/Nm3. NOx(A) ir KD(A) ribinių verčių sumažėjimas visam oro taršos šaltiniui pateiktas 4 priede.

**3.3 lentelė**. Tarša į aplinkos orą nuo 2025 m.

Įrenginio pavadinimas: UAB Kretingos šilumos tinklai Katilinė Nr. 2

|  |  |  |  |
| --- | --- | --- | --- |
| Cecho ar kt. pavadinimas arba Nr. | Taršos šaltiniai | Teršalai | Numatoma (prašoma leisti) tarša  |
| Nr. | pavadinimas | kodas | Vienkartinis dydis  | metinė,t/m. |
| vnt. | maks.  |
| 1 | 2 | 3 | 4 | 5 | 6 | 7 |
| Biokuro deginimas VŠK:Nr.1 Kalvis 2300M1 (2,3 MW) *arba*Nr.2 Kalvis 5000MK (5,0 MW); Nr.5 naujas VŠK (5 MW); Nr.6 Kaistra 5000 (5 MW) | **003:**003-01003-02003-03003-04 | Anglies monoksidas (A) | 177 | mg/Nm3 | nenormuojama | 16,870 |
| Azoto oksidai (A) | 250 | mg/Nm3 | 1549 | 105,671 |
| Kietosios dalelės (A) | 6493 | mg/Nm3 | 141 | 1,668 |
| Sieros dioksidas (A) | 1753 | mg/Nm3 | nenormuojama | 2,039 |
| Gamtinių dujų (rezervinio kuro) deginimas VŠK:Nr.3 KVG-6,5-150 (7,56 MW); Nr.4 KVGM-10-150 (11,63 MW) | **003:**003-05003-06 | Anglies monoksidas (A) | 177 | mg/Nm3 | nenormuojama | 0,105 |
| Azoto oksidai (A) | 250 | mg/Nm3 | 2350 | 0,140 |
|  |  |  |  |  | **Iš viso įrenginiui:** | **126,493** |

Pastabos:

1Ribinių verčių vertinimas pateiktas 4 priede.

2Planuojama, kad gamtinėmis dujomis kūrenami VŠK dirbs <500 val./m. (DEKLARACIJA dėl veikimo valandų pateikiama), tuomet išlakų ribinėms vertėms gali būti taikomos išimtys dėl NOx.

**4 lentelė.** Aplinkos oro teršalų valymo įrenginiai ir taršos prevencijos priemonės.

Įrenginio pavadinimas UAB Kretingos šilumos tinklai Katilinė Nr. 2

|  |  |  |
| --- | --- | --- |
| Taršos šaltinio, į kurį patenka pro valymo įrenginį praėjęs dujų srautas, Nr. | Valymo įrenginiai  | Valymo įrenginyje valomi (nukenksminami) teršalai |
| pavadinimas ir paskirties apibūdinimas | kodas | pavadinimas | kodas |
| 1 | 2 | 3 | 4 | 5 |
| 003 | 2-jų pakopų valymas (sausas + šlapias):* Sausas: biokuro katilai turi baterinius ciklonus:
	+ VŠK Nr. 2 arba VŠK Nr.1 - baterinis ciklonas CB-5x5 (1 pakopa)
	+ VŠK Nr.5 - baterinis ciklonas TD 096.000 000 (1 pakopa)
	+ VŠK Nr.6 - baterinis ciklonas CB-5x5 (1 pakopa)
* Šlapias: kondensacinis ekonomaizeris;
 | 130 | Kietosios dalelės (A) | 6493 |
| Taršos prevencijos priemonės:* naudojamo kuro maksimalus drėgnumas – 35 proc.;
* naudojamo biokuro peleningumas – 0,6 – 1 proc.;
* ekonomaizerio įdiegimas 2011 metų pabaigoje leidžia ne tik mažinti kietųjų dalelių (KD(A)) išlakas į aplinkos orą, bet, visų pirmą, padidina biokuro katilų efektyvumą; tokiu būdu tas pats energijos kiekis gaminamas deginant mažiau biokuro, atitinkamai mažėja oro teršalų: CO (A), NOx (A), SOx(A), KD (A).
 |

**5 lentelė.** Tarša į aplinkos orą esant neįprastoms (neatitiktinėms) veiklos sąlygoms

Neįprastos (neatitiktinės) veiklos neplanuojama

Taršos leidimų išdavimo, pakeitimo

ir galiojimo panaikinimo taisyklių

2 priedo

3 priedėlis

SPECIALIOJI PARAIŠKOS DALIS

**KLIMATO KAITOS VALDYMAS**

Išmetamos šiltnamio efektą sukeliančios dujos (toliau – ŠESD) iš kurą deginančių įrenginių, kurių bendras nominalus šiluminis našumas didesnis negu 20 MW, bet nesiekia 50 MW (išskyrus įrenginiuose, skirtuose pavojingoms arba komunalinėms atliekoms deginti)

|  |  |
| --- | --- |
| Eilės Nr. | ŠESD (anglies dioksido (CO2)) išmetimo šaltiniai |
| 1 | 2 |
| 1 | 1Taršos šaltinis Nr.003: * VŠK Nr.2 Kalvis 5000MK (5,0 MW), VŠK Nr. 5 Kalvis 5000MK (5 MW), VŠK Nr. 6 Kaistra 5000 (5 MW);
* VŠK Nr. 3 KVG-6,5-150 (7,56 MW), VŠK Nr. 4 KVGM-10-150 (11,63 MW);

arba* VŠK Nr.1 Kalvis 2300M1 (2,3 MW), VŠK Nr. 5 Kalvis 5000MK (5 MW), VŠK Nr. 6 Kaistra 5000 (5 MW);
* VŠK Nr. 3 KVG-6,5-150 (7,56 MW), VŠK Nr. 4 KVGM-10-150 (11,63 MW).
 |

Pastabos:

1Techniškai vienu metu pajungti VŠK Nr. 1 ir VŠK 2 nėra galimybių. Todėl bendras maksimalus taršos šaltinio nominalūs šiluminis galingumas **–** 34,19 MW.

2ŠESD duomenų valdymas ir kontrolė atliekama pagal parengtą procedūrą (6 priedas). Metinis išmetamųjų ŠESD stebėsenos planas ir CO2 sukėliklių diagrama pateikta 7 priede.

Taršos leidimų išdavimo, pakeitimo ir galiojimo

panaikinimo taisyklių

2 priedo 7 priedėlis

**deklaracija**

Teikiu paraišką Taršos leidimui gauti.

Patvirtinu, kad šioje paraiškoje pateikta informacija yra teisinga, pilna ir tiksli.

Neprieštarauju, kad leidimą išduodanti institucija paraiškos arba jos dalies kopiją, išskyrus informaciją, kuri šioje paraiškoje nurodyta kaip komercinė (gamybinė) paslaptis, pateiktų tretiesiems asmenims.

Parašas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data: \_\_\_\_\_\_\_\_\_\_\_\_

(veiklos vykdytojo arba jo įgalioto asmens)

Direktorius Jonas Barzdys

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pasirašančiojo vardas, pavardė, pareigos *(pildoma didžiosiomis raidėmis))*

\_\_\_\_\_\_\_\_\_\_\_\_\_\_\_\_\_\_\_

Taršos leidimų išdavimo, pakeitimo ir galiojimo

panaikinimo taisyklių

2 priedo 8 priedėlis

**deklaracija**

Įsipareigoju nustatytais terminais deklaruoti per praėjusius kalendorinius metus į atmosferą išmestą ŠESD kiekį, teikti ataskaitas ir kiekvienais kalendoriniais metais iki balandžio 30 d. atsisakyti tokio ŠESD apyvartinių taršos leidimų kiekio, kuris yra lygiavertis per praėjusius kalendorinius metus išmestam į atmosferą anglies dioksido kiekiui, išreikštam tonomis, ir (ar) anglies dioksido ekvivalento kiekiui.

Parašas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data: \_\_\_\_\_\_\_\_\_\_\_\_

(veiklos vykdytojo arba jo įgalioto asmens)

Direktorius Jonas Barzdys

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pasirašančiojo vardas, pavardė, pareigos (*pildoma didžiosiomis raidėmis*))

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Taršos leidimų išdavimo, pakeitimo ir

galiojimo panaikinimo taisyklių

2 priedo

9 priedėlis

**DEKLARACIJA**

**APIE VEIKIMO VALANDŲ SKAIČIŲ**

Patvirtinu, kad vidutinis kurą deginantis įrenginys, kurio:

Tipas: gamtinėmis dujomis kūrenami VŠK Nr. 3 (1982 m.) KVG-6,5-150 (7,56 MW) ir VŠK Nr. 4 (1989 m.) KVGM-10-150 (11,63 MW).

Eksploatavimo vieta (adresas): Melioratorių g. 10, LT-97137, Kretinga

 1982 m. ir 1989 m.

Veiklos (eksploatavimo) pradžios data: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 19,19 MW

Vardinė (nominali) šiluminė galia: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

neveiks daugiau kaip 500 veikimo valandų (kaip jos apibrėžtos Išmetamų teršalų iš vidutinių kurą deginančių įrenginių normose, patvirtintose Lietuvos Respublikos aplinkos ministro 2017 m. rugsėjo 18 d. įsakymu Nr. D1-778 „Dėl Išmetamų teršalų iš vidutinių kurą deginančių įrenginių normų patvirtinimo“) per metus (taikant slenkantį 5 metų vidurkį).

Įsipareigoju saugoti ne mažiau kaip šešerių iš eilės einančių kalendorinių metų duomenis apie veikimo valandų skaičių per metus.

Parašas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(veiklos vykdytojo arba jo įgalioto asmens)

**Direktorius Jonas Barzdys**

(pasirašančiojo vardas ir pavardė, pareigos (pildoma didžiosiomis raidėmis)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  | **Priedų sąrašas** |
| **1 priedas** | Situacijos žemėlapis Žemės sklypo planas (M 1:1000) |
| **2 priedas** | Technologinės schemos: |
| **2.1** | Katilinės Nr.2 teritorija su pažymėtais vandens įvadais, katilinės buitinių, paviršinių (lietaus) nuotekų prijungimu prie miesto tinklų (*ištrauka iš žemės sklypo plano*) |
| **2.2** | Katilinės Nr.2 teritorija su pažymėtais oro taršos šaltiniais (*ištrauka iš žemės sklypo plano*) |
| **2.3** | Teršalų į aplinkos orą matavimo (ėminių paėmimo) vietos (*ištrauka iš technologinės schemos*) |
| **3 priedas** | Išsiskiriančių teršalų kiekio skaičiavimai |
| **4 priedas** | Taikomos išmetamų teršalų ribinės vertės |
| **5 priedas** | Cheminių medžiagų saugos duomenų lapai (SDL) |
| **6 priedas** | ŠESD duomenų valdymo ir kontrolės procedūra (atnaujinta 2018-09-24), įsk. |
|  | Automobilių elektroninių svarstyklių patikros sertifikatas Nr. 0670249 (biokuro svėrimui) (kopija)UAB Kretingos šilumos tinklai Kietojo biokuro apskaitos tvarka, patvirtinta 2014-09-20 direktoriaus įsakymu Nr. 1-185 (kopija) |
| **7 priedas** | Metinis išmetamųjų ŠESD stebėsenos planas (atnaujintas)UAB KŠT Katilinės Nr.2 CO2 sukėliklių diagrama (atnaujinta) |
| **8 priedas** | Sutartys su UAB Kretingos vandenys (dėl vandens tiekimo, nuotekų šalinimo) *(kopijos*) |
| **9 priedas** | UAB KŠT Katilinės Nr.2 Aplinkos oro taršos šaltinių ir iš jų išmetamų teršalų inventorizacijos ataskaita, 2018 m. UAB „Ekopaslauga“ (*ištraukos, kopijos*) |
| **10 priedas** | Dūmų sistemos optimizavimas Melioratorių g. 10, Kretingoje. Poveikio aplinkai vertinimo atranka, 2014 m. SWECO (*ištraukos iš dokumento, kopijos*) |
| **11 priedas** | 2014-09-23 Aplinkos apsaugos agentūros taršos prevencijos ir leidimo departamento Klaipėdos skyriaus raštas Nr. (15.3)-LV-4-5297 *Dėl poveikio aplinkai vertinimo procedūrų taikymo* (*kopija*) |
| **12 priedas** | 2018-01-26 Aplinkos apsaugos agentūros poveikio aplinkai vertinimo departamento raštas Nr. (28.3)-A4-837 *Dėl UAB Kretingos šilumos tinklai Kretingos katilinės Nr. 2 planuojamos ūkinės veiklos poveikio aplinkai vertinimo* (*kopija*) |
| **13 priedas** | 2002 m. kovo mėn. sutartis Nr. K-03/20 su VĮ „Kretingos miškų urėdija“ (*kopija*) |